Laulu Juholan Jussista
v. 1.

 Jussi kulki kaupungiin
 Ja ajoi asiansa,
 Tuli sieldä takaisin
 Ja juttui Isällensä:
 Herraksi – Hyväksi
 Tahdon tosin tulla,
 Etten enä Jussiksi
 Maistaisin maalla.

v. 2.

 Isä siihen suostuva
 Siis sanoi Jussillensa,
 Joka oli oppiva
 Ja jalo itsestänsä:
 Pappina – Parhana
 Ompi aina olla,
 Jota juuri ihana
 Kaikkein ompi kuulla.

v. 3.

 Koska tulee kandamaan
 Siis Pappi paistiansa,
 Moni valmis moittimaan
 On tosin tuloansa.
 Kouluja – Kuuluisa
 Pannan paljon selkään,
 Niinkuin Sipin saunasa,
 Jota juuri pelkään.

v. 4.

 Isä nähden närkästyi
 Siitä sanomasta,
 Poika parka tyhmistyi,
 Ja väsyi vastamasta;
 Tylysti – Tyrmiasti
 Sanoi Isä sillen:
 Pramiaksi, pahaksi
 Tulisit tuttavillen.

v. 5.

 Tuomioita tekemään,
 Ja kruunun rahain kandoon,
 Maiden mittaan menemään,
 Ja kyytein käskyy andoon
 Kirjoitus – Koulutus,
 Ja taito tarpellinen
 Siihen vielä vaaditaan
 Myös tuimuus tavallinen.

v. 6.

 Lautamies myös lahjoista
 Isosta ihastuupi,
 Tekee toista asioista
 Ja riita riemastuupi.
 Kaikisa – Kureisa
 Hyvin harjoiteltu,
 Niinkuin nähden moneisa,
 Kuin ovat opetetut.

v. 7.

 Kauppamies on kavala
 Ja toisen pian pettää,
 Tuhannella tavalla
 Vahingo häntä vetää
 Hakemaan – Himomaan
 Voittoansa vielä,
 Lähtee kauas kulkemaan
 Ja löytää surman siellä.

v. 8.

 Malda miedäs Poikani:
 Ja asias ajattele,
 Älä enä Juhani!
 Herraksi haluttele;
 Kynnösä – Kylvösä
 Etsi etujasi,
 Pidä toinda talossa,
 Ja tutki tekojasi.

Kirrin Simon Poika.

Lähde: Turun Viikko-Sanomat 11.4.1829.

Carl Helenius
Laulut
Runot
Turun Viikko-Sanomat
1829